stanford-oval/wikipedia huggingface dataset:
Pélekas

| Pélekas Πέλεκας |
| --- | --- |
 Pélekaksen kylää.
 Pélekas
 Koordinaatit: 39°35′31″N, 19°49′18″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Keski-Korfu ja Diapontiset saaret
Hallinto:  
 – Asutustyyppi:  kylä
 – Kallikrates-koodi:  3201140901
Väkiluku (2011):  405
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pélekas (kreik. Πέλεκας) on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Aiemmin kylä kuului Parélioin kuntaan ja vuodesta 2011 lähtien Korfun kunnan Parélioin kunnallisyksikköön. Kylän väkiluku on 405 (vuonna 2011).
Vilhelm II:n näkölapaikka ”Keisarin valtaistuin”.
Pélekaksen kylä sijaitsee Korfun keskiosissa noin 13 kilometriä saaren pääkaupungista Korfusta lounaaseen ja noin kilometrin päässä saaren länsirannikosta. Kylä sijaitsee kukkulalla josta on hyvä näköala sekä koko saarelle että merelle. Saksan keisari Vilhelm II rakennutti kylään näköalapaikan, joka tunnetaan nimellä ”Keisarin valtaistuin”.
Pélekas muodostaa myös laajemman kyläyhdyskunnan (Τοπική Κοινότητα Πέλεκα, Topikí Koinótita Péleka), johon kuuluvat varsinaisen Pélekaksen kylän lisäksi kylät Ágios Onoúfrios, Avrámis, Glyfáda, Kokkinógeia ja Plakotó sekä Moní Yperagías Theotókou Myrtidíon -luostari. Koko yhdyskunnan väkiluku on 612.
Aiheesta muualla

Kuvia tai muita tiedostoja aiheesta Pélekas Wikimedia Commonsissa
Pelekas.com. Kylän turismisivusto. (englanniksi)
Bristol Fighter

| Bristol Fighter |
| --- | --- |

Valmistustiedot
Valmistusmaa:  Iso-Britannia
Valmistaja:  Bristol Cars
Valmistusvuodet:  2004–2011
Korimalli:  2-ovinen coupe
Luokka:  Superauto
Tekniset tiedot
Moottori:  V10
Iskutilavuus:  7996 cm3
Teho:  532–1012 hv
Huippunopeus:  306–338 km/h
Kiihtyvyys:  n. 3,5–4 s (0–96 km/h)
Vetotapa:  takaveto
Bristol Fighter on Bristol Carsin valmistama superauto, jota on valmistettu pienessä mittakaavassa vuodesta 2004 vuoteen 2011.
Yleistä

Autossa on sulavamuotoisen lokinsiipiovilla varustetun coupe-koria, on suunnitellut entinen Brabham F1 -insinööri Max Boxstrom. Ilmanvastuskerroin (cd) on 0,28 ja väitetty huippunopeus 338 km/h.
Fighterissa on 6-vaihteinen manuaalivaihteisto tai 4-vaihteinen automaatti. Ensimmäinen auto esiteltiin lehdistölle toukokuussa 2003. Ensimmäisen kerran lehdistö ajoi sitä huhtikuun 2005 EVO Magazinessa.
Moottori

Bristol on käyttänyt Chryslerin moottoreita vuodesta 1961. Fighterissa käytetään eteen asennettua Dodge Viperistä peräisin olevaa iskutilavuudeltaan 7996 cm3:n kokoista V10-moottoria. Moottori tuottaa tehoa 532 hv (391 kW) 5600 r/min käyntinopeudella ja vääntöä 698 Nm 4200 r/min käyntinopeudella. Tehokkaammassa Fighter S -versiossa on 636 hv (kovassa vauhdissa ilman patoefektin ansiosta 669 hv).
Fighter T

Marraskuussa 2006 Bristol julkisti kahdella turboahtimella varustetun Fighter T -version, jossa on edelleen modifioitu V10-moottori, joka tuottaa tehoa 1012 hv 5600 r/min käyntinopeudella ja vääntöä 1403 Nm 4500 r/min käyntinopeudella. Tehtaan mukaan auto pystyy jopa 432 km/h huippunopeuteen, mutta se on rajattu kuitenkin 306 km/h:een. Kiihtyvyys 0–60 mph tapahtuu alle 3,5 sekunnissa. Auton 6-portainen manuaalivaihteisto on vahvistettu kestämään suuri vääntö ja ykkösvaihteella pystytään kiihdyttämään 100 km/h nopeuteen asti. Alustaa on huomattavasti vahvistettu ja myös maavara on 10 mm normaalimallia pienempi. Vannekoko sekä edessä että takana on 19".
Kun Fighter T siirtyy tuotantoon se tulee olemaan tehokkaampi kuin Bugatti Veyron. Tehokkaampana mallina pysyy kuitenkin edelleen SSC Ultimate Aero TT.
Rafael Valdéz Torres

Rafael Valdéz Torres (s. 4. marraskuuta 1959 Santiago Tangamandapio) on meksikolainen roomalaiskatolinen piispa. Hänet vihittiin papiksi Zamoran hiippakuntaan 9. helmikuuta 1985 ja nimitettiin Ensenadan hiippakunnan johtoon 21. toukokuuta 2013. Piispaksi vihkiminen seurasi 31. heinäkuuta. Pääkonsekraattorina toimi Christophe Pierre, jota avustivat Rafael Romo Muñoz, José Isidro Guerrero Macías ja Javier Navarro Rodríguez.
Pirttikylän siltaturma

Pirttikylän siltaturmassa 16. kesäkuuta 1946 riippusillan toinen kannatinvaijeri katkesi kuorma-auton painosta, ja auton lavalla olleet runsaat 30 matkustajaa putosivat Närpiönjokeen. Pirttikylässä, joka on nykyisin Närpiön kaupungin aluetta, tapahtuneessa onnettomuudessa hukkui seitsemän henkilöä.
Onnettomuus

Kuorma-autonkuljettaja oli viemässä omistamallaan kuorma-autolla suurta seuruetta kirkolle vihkiäisiin. Auton lavan laitoja oli korotettu lisälaidoin matkustajien kuljetusta varten. Hääseurueen suuren koon vuoksi tarvittiin kaksi eri kuljetusta. Ensimmäisellä kerralla kaikki sujui hyvin. Kuljettaja oli epävarma Närpiönjoen ylittävän Rönnbackan riippusillan kestävyydestä ja kehotti matkustajia kävelemään sillan yli. Näin tapahtuikin, ja silta kesti hyvin auton painon.
Toisella kerralla mukana oli runsaat 30 matkustajaa auton saapuessa sillalle kello 12.10. Kuljettaja kehotti taas matkustajia kävelemään sillan yli, mutta hänet vaiennettiin "Aja yli vaan!" -huudoin. Auto ajoi hiljaa riippusillalle, jolloin sillan toinen teräsvaijeri petti. Sillan kallistuessa lavalla olleet lensivät veteen. Tavallisesti sillalta oli matkaa veteen 2 metriä, joten pudotus ei ollut kovin suuri. Joen leveys onnettomuuspaikalla oli 20 metriä, ja siinä virtasi edellispäivien sateiden vuoksi melkoisesti vettä. Veden syvyys oli 2,5–3 metriä. Auto jäi killumaan sillalle, ja sen hytissä olleet selviytyivät säikähdyksellä.
Pelastustoimet

Moni jokeen pudonnut ui rantaan, ja melko pian lähistöltä löytyi kolme soutuvenettä pelastustöihin. Lähin puhelin oli 300 metrin päässä, ja sillä hälytettiin paikalle Ylimarkun (nykyisin Närpiötä) kunnanlääkäri Å. Nybränn ja sairaanhoitaja antamaan tekohengitystä.
Tunnin kuluessa oli saatu yhtä lukuun ottamatta kaikki uhrit ylös joesta, ja lääkärikin saapui paikalle kello 13.15. Viimeinen uhri saatiin ylös kolmen tunnin kuluttua. Onnettomuudessa hukkui seitsemän henkilöä ja osa pelastuneista loukkaantui, mutta ketään ei tarvinnut viedä sairaalaan. Pelastuneiden joukossa oli sulhanen ja morsiamen vanhemmat, mutta sulhasen sisar hukkui.
Syy

Onnettomuuden syynä oli siltaa kannattaneen teräsvaijerin kuormitukseen nähden riittämätön ankkurointi maahan. Vaijerin päässä ollutta teräskoukkua piti maan sisässä selvästikin liian pieni kivikasa.
Pyhän Kolminaisuuden luostari (Metéora)

| Pyhän Kolminaisuuden luostari Μονή Αγίας Τριάδος |
| --- | --- |
 Pyhän Kolminaisuuden luostari.
Sijainti:  Metéoran luostarialue, Kalampáka, Metéora, Tríkala, Thessalia, Kreikka
Koordinaatit:  39°42′48″N, 21°38′10″E
Kirkkokunta:  Kreikan ortodoksinen kirkko
Tyyppi:  munkkiluostari
Perustaja:  Dometios
Perustettu:  1362
 Osa Unescon maailmanperintökohdetta Metéora 
Lisää rakennusartikkeleitaArkkitehtuurin teemasivulla
Pyhän Kolminaisuuden luostari (kreik. Μονή Αγίας Τριάδας, Moní Agías Triádas) on ortodoksinen luostari Metéoran luostarialueella Kreikassa. Luostari on omistettu Pyhälle kolminaisuudelle.
Pyhän Kolminaisuuden luostarin kirkon seinämaalauksia.
Pyhän Kolminaisuuden luostari on perustettu erään tiedon mukaan jo vuonna 1362. Toisen tiedon mukaan se olisi rakennettu 1400-luvulla. Perustajaksi mainitaan munkki nimeltä Dometios. Luostarin pääkirkko (katholikon) on rakennettu vuonna 1475–1476 ja sen maalaukset ovat vuodelta 1741. Kirkko on malliltaan risti neliössä.
Luostari sijaitsee Metéoran alueen eteläosassa lähellä Pyhän Stefanoksen luostaria. Luostari on edelleen Metéoran luostareista vaikeapääsyisimpiä. Luostariin pääsy vaati ensin laskeutumista alas kalliopylvään juurelle ja sitten 145 askelman nousua ylös luostarille. Luostarin sisäänkäynnin luona on Johannes Kastajalle omistettu kappeli. Luostarin kokoelmiin kuului aiemmin 124 käsikirjoitusta. Ne ovat vuodesta 1953 Pyhän Stefanoksen luostarissa.
Luostari oli yksi tapahtumapaikoista James Bond -elokuvassa Erittäin salainen.
Aiheesta muualla

Kuvia tai muita tiedostoja aiheesta Pyhän Kolminaisuuden luostari Wikimedia Commonsissa
Polttiaishapero

| Polttiaishapero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  consobrina
Kaksiosainen nimi
 Russula consobrina  (Fr.) Fr. 
 Euroopan maat, joissa lajia tavataan
Katso myös
   Polttiaishapero Commonsissa 
Infobox OKNimi-testi OK: 
Polttiaishapero (Russula consobrina) on haperolaji. Sen lakki on kupera tai laakea ja harmaa tai harmaanruskea. Lakin leveys on 5–15 senttimetriä. Jalka on 5–12 senttimetriä pitkä ja valkoinen, mutta vanhentuessa harmaantuva. Heltat ovat valkeat ja harmaantuvat. Sienen malto on valkeaa ja haurasta. Vahingoittuneista kohdista malto muuttuu harmaaksi. Haju on heikko ja itiöpöly on kermanväristä. Maku on polttava, eikä polttiaishapero ole ruokasieni. Sitä voi kuitenkin käyttää keittämisen jälkeen. Sieni kasvaa yleisenä koko Suomessa kuusikoissa ja sekametsissä sekä tunturikoivikoissa kuusen juurisienenä elo-syyskuussa. Polttiaishapero on luokiteltu Suomessa elinvoimaiseksi.
Polttiaishapero muistuttaa savuhaperoa.
Aiheesta muualla

Laji.fi: Polttiaishapero
Daedalic Entertainment

| Daedalic Entertainment |
| --- | --- |

Yritysmuoto:  GmbH
Perustettu:  2007
Kotipaikka:  Hampuri, Saksa
Toimiala:  videopeliteollisuus
Kotisivu:  www.daedalic.de
Infobox OKVirheellinen NIMI-arvo: 
Daedalic Entertainment on saksalainen videopelien kehittäjä ja julkaisija.
Yhtiö on tullut tunnetuksi muun muassa Deponia seikkailupelien kehittäjänä.
Historia

Yhtiö julkaisi Taru sormusten herrasta -sarjaan perustuvan pelin The Lord of the Rings: Gollum toukokuussa 2023 vuosien kehityksen ja viivästyksien jälkeen. Kesäkuussa 2023 yhtiö kertoi lopettavansa pelien kehityksen ja keskittyvänsä niiden julkaisuun. Samalla yhtiö irtisanoo 25 henkilöä ja peruu suunnitellun jatko-osan kehityksen. Pelin kehityksestä ilmoitettiin vuonna 2019 jolloin julkaisua suunniteltiin vuodelle 2021.
Pelit > Kehittäjänä

Edna & Harvey: The Breakout (2008)
1½ Knights: In Search of the Ravishing Princess Herzelinde (2008)
The Whispered World (2009)
The Tudors (2009)
Wolfgang Hohlbein: The Inquisitor (2009)
20,000 Leagues Under the Sea  (2010)
A New Beginning (2010)
Sinister Affair: Immortal Lovers (2010)
Winterfest (2010)
The Hidden Continent 2: Column of the Maya  (2010)
The Skillz (2010)
The Chronicles of Shakespeare: Romeo & Juliet (2010)
Robin Hood: King of the Outlaw (2010)
Ravensburger Puzzle (2010)
Derrick: Death in the Flower Bed (2010)
Dragon Guardian: The Prophecy (2011)
The Chronicles of Shakespeare: A Midsummer Night's Dream (2011)
Edna & Harvey: Harvey’s New Eyes (2011)
Borgia (2011)
Ravensburger Puzzle 2 (2011)
Deponia (2012)
The Dark Eye: Chains of Satinav (2012)
Chaos on Deponia (2012)
Goodbye Deponia (2013)
The Night of the Rabbit (2013)
The Dark Eye: Memoria (2013)
The Dark Eye: Blackguards (2014)
1954: Alcatraz (2014)
Blackguards 2 (2015)
Fire (2015)
Anna’s Quest (2015)
Deponia Doomsday (2016)
Silence (2016)
The Long Journey Home (2017)
Ken Follett’s The Pillars of the Earth (2017)
State of Mind (2018)
The Devil’s Men
Pelit > Julkaisijana

Sinking Island (2007)
Ankh: Battle of the Gods (2007)
Bone: Out from Boneville (2008)
Bone: The Great Cow Race (2008)
Ankh: Curse of the Scarab King  (Nintendo DS) (2008)
eXperience 112 (2008)
Machinarium (2009)
Full Pipe (2010)
Tale of a Hero (2010)
Wallace & Gromit’s Grand Adventures (2010)
Swords & Soldiers (2010)
Tales of Monkey Island (2010)
Strong Bad’s Cool Game for Attractive People (2010)
CopaSocca (2011)
My Free Farm (2011)
Kapi Hospital (2011)
Torchlight II (2012)
Sam & Max: The Devil’s Playhouse (saksankielinen versio) (2011)
Botanicula (2012)
Gomo (2013)
Journey of a Roach (2013)
Munin (2014)
Randal’s Monday (2014)
Decay: The Mare (2015)
Dead Synchronicity (2015)
Skyhill (2015)
Valhalla Hills (2015)
Bounty Train (2015)
Stasis (2015)
Shooting Stars! (2016)
Mahjong VR (2016)
Caravan (2016)
Crazy Machines 3 (2016)
Oh My Gore! (2016)
Candle (2016)
Shadow Tactics: Blades of the Shogun (2016)
Holy Potatoes! We’re in Space?! (2017)
The Franz Kafka Videogame (2017)
AER: Memories of Old (2017)
Aiheesta muualla

Yrityksen profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Daedalic Entertainment
Käännös suomeksi
Péfkoi (Ródos)

| Péfkoi Πεύκοι |
| --- | --- |
 Péfkoin kylä.
 Péfkoi
 Koordinaatit: 36°4′8″N, 28°3′30″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901080102
Väkiluku (2011):  268
Aikavyöhyke:  UTC+2
 – Kesäaika:  UTC+3
 
 rhodespefkos.com 
Infobox OKVirheellinen NIMI-arvo: 
Péfkoi (kreik. Πεύκοι; transl. myös Péfki), joskus myös Péfkos (Πεύκος), on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 268 (vuonna 2011).
Péfkoin kylää.
Péfkoi sijaitsee Ródoksen itärannikolla noin 56 kilometriä etelälounaaseen Ródoksen kaupungista. Se on osa Líndoksen kyläyhdyskuntaa, ja sijaitsee Líndoksesta noin kuusi kilometriä lounaaseen. Kylän nimi viittaa seudun mäntypuihin. Nykyisin Péfkoi on paljolti turistikylä, ja siellä on lukuisia hotelleja.
Aiemmin kylä kuului Líndoksen kuntaan ja vuodesta 2011 lähtien Ródoksen kunnan Líndoksen kunnallisyksikköön.
Aiheesta muualla

Kuvia tai muita tiedostoja aiheesta Péfkoi Wikimedia Commonsissa
Rhodes Pefkos. Kylän turismisivusto. (englanniksi)
Rafael Trujillo (purjehtija)

| Mitalit> Maa:   Espanja.Miesten purjehdus. Olympialaiset  | Mitalit> Maa:   Espanja.Miesten purjehdus. Olympialaiset  | Mitalit> Maa:   Espanja.Miesten purjehdus. Olympialaiset  | Maa:   Espanja> Miesten purjehdus. |
| --- | --- | --- | --- |
|  Hopeaa | Ateena 2004 | Finnjolla |  |
| MM-kilpailut  | MM-kilpailut  | MM-kilpailut  |  |
|  Kultaa | Cascais 2007 | Finnjolla |  |
|  Hopeaa | Cádiz 2003 | Finnjolla |  |
|  Hopeaa | San Francisco 2010 | Finnjolla |  |
Rafael Joaquín Trujillo Villar (s. 14. joulukuuta 1975 La Línea de la Concepción) on espanjalainen kilpapurjehtija. Hän saavutti Finnjolla-luokassa olympiahopeaa ja voitti yhden maailmanmestaruuden.
Trujillo kilpaili neljissä olympiakisoissa. Sydneyssä 2000 hän sijoittui Star-luokassa José María van der Ploegin kanssa kahdeksanneksi. Finnjolla-luokassa Trujillo saavutti hopeaa Ateenassa 2004 sekä sijoittui yhdeksänneksi Pekingissä 2008 ja kahdeksanneksi Lontoossa 2012.
Maailmanmestaruuskilpailuissa Trujillo voitti Finnjollissa kultaa Cascaisissa 2007. Hän saavutti samassa luokassa MM-hopeaa Cádizissa 2003 ja San Franciscossa 2010.
Prosessi (tietotekniikka)
Säie

Nykykäyttöjärjestelmät tukevat usein perinteistä prosessia kevyempää prosessia eli säiettä (engl. thread, task, light-weight process). Säie eroaa prosessista siten, että sillä ei ole omia resursseja, vaan se käyttää sen prosessin resursseja, johon se kuuluu. Yhdessä prosessissa on silloin yksi tai useampia säikeitä.
Säikeet voivat olla käyttäjätilassa (prosessien sisällä) myös käyttöjärjestelmän ytimen sisäisiä. Lisäksi on eri malleja miten käyttäjätilassa olevat säikeet vastaavat ytimessä olevia (yksi-yhteen, yksi-moneen, monta-moneen tai kaksitasoinen vastaavuus).
Säikeet voidaan toteuttaa käyttöjärjestelmän ytimessä etuoikeutetussa tilassa (engl. kernel thread, supervisor thread) tai käyttäjätilassa (engl. user thread) prosessin osana.  Jälkimmäinen vaihtoehto tarkoittaa sitä, että prosessin sisällä on vuorontaja, joka päättää, mikä sen sisäisistä säikeistä on ajossa. Tämän vaihtoehdon varjopuoli on se, että jos yksi säie tekee käyttöjärjestelmäpyynnön, joka edellyttää odottamista (esimerkiksi lukee tiedostoa), kaikki prosessin säikeet pysähtyvät odottamaan, koska yllä kuvattu kolmitilamalli on toteutettu vain prosessin tasolla. Jos säikeet on toteutettu käyttöjärjestelmässä, toteutuu kolmitilamalli säietasolla ja prosessin tehtäväksi jää toimia resurssien omistajana, eli prosessi ei enää suorita ohjelmaa lainkaan, vaan kaikki suoritus tapahtuu sen sisäisissä säikeissä. Tässä tapauksessa yhden säikeen tekemä odottamista vaativa pyyntö ei pysäytä muita säikeitä.
Moderneissa prosessoreissa on laitteistotasolla tuki yhtäaikaisille säikeille.
Nykyisissä prosessoreissa on tuki monisäikeistykselle, jolloin yksittäinen suoritinydin voi moniajaa säikeitä tehokkaammin. Lisäksi moniytimiset suorittimet mahdollistavat aidosti rinnakkaisen moniajon.
Puolipäivän riitit

| Puolipäivän riitit> Adulthood rites |
| --- | --- |

Alkuperäisteos
Kirjailija:  Octavia E. Butler
Kansitaiteilija:  Wayne Barlowe
Kieli:  englanti
Genre:  Tieteisfiktio
Julkaistu:  1988
Suomennos
Suomentaja:  Matti Kannosto
Kustantaja:  Kirjayhtymä
Julkaistu:  1991
Ulkoasu:  kovakantinen sidottu
Sivumäärä:  331
ISBN:  951-26-3561-5
Sarja: Xenogenesis-trilogia
Edeltävä:  Aamunkoitto
Seuraava:  Imago
Löydä lisää kirjojaKirjallisuuden teemasivulta
Puolipäivän riitit on Octavia E. Butlerin Xenogenesis-trilogian toinen osa. Se ilmestyi Yhdysvalloissa vuonna 1988 nimellä Adulthood Rites, ja suomennos ilmestyi Kirjayhtymän kustantamana ja Matti Kannoston kääntämänä vuonna 1991.
Juoni

Puolipäivän riitit alkaa kymmenen vuotta Aamunkoiton tapahtumien jälkeen. Ihmiskunta on jakaantunut kahtia: kauppakylissä asuvat elävät oankalien kanssa ja saavat koostelapsia, jotka ovat sekoituksia ihmisten ja oankalien parhaista ominaisuuksista. Vastarintakylissä taas asuvat ne, jotka eivät halua olla tekemisissä oankalien kanssa ja joista on näin ollen tehty steriilejä.
Lilith Iyapo synnyttää pojan, Akinin, joka ihmismäisen ulkomuotonsa vuoksi joutuu vastarintakyläläisten sieppaamaksi. Oankalit käyttävät tilaisuutta hyväkseen oppiakseen enemmän ihmisistä ja kun Akin viimein pelastetaan, hän on oppinut enemmän kuin kukaan arvasikaan. Hän haluaa tarjota ihmisille uuden mahdollisuuden itsenäiseen elämään senkin uhalla, että he tuhoavat itsensä toistamiseen.
Aiheesta muualla

Tapani Ronni: Puolipäivän riitit. Aikakone 2/1991.
Pääsiäiskortti

Kristus nousi kuolleista!, pääsiäiskortti Venäjän keisarikunnasta.
Pääsiäiskortti on pääsiäisenä tervehdykseksi lähetettävä postikortti.
Usein pääsiäiskortissa esiintyy pääsiäisnoita, jänis, tipu tai pääsiäismuna.
Aiheesta muualla

Wikimedia Commonsissa on kuvia tai muita tiedostoja aiheesta .
Easter Postcards from 1898 till today from 42 states all over the world – Exhibition (Arkistoitu – Internet Archive). (englanniksi)
Easter Vintage Postcards (Arkistoitu – Internet Archive). (englanniksi)
Porttila

Porttila on suomalainen sukunimi, joka on muun muassa seuraavilla henkilöillä:
Jari Porttila (s. 1960), suomalainen urheilutoimittaja
Kimmo Porttila (s. 1982), suomalainen urheilutoimittaja, Jari Porttilan poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Quadri

| Quadri |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Silvio Di Pietro
Pinta-ala:  
 – Kokonaispinta-ala:  7,45 km²
Väkiluku (31.12.2017):  778
 – Väestötiheys:  104 as./km²
Postinumero:  66040
Infobox OKVirheellinen NIMI-arvo: 
Quadri on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 778 ihmistä vuonna 2017. Vuoden 2011 väestönlaskennan mukaan kunnassa oli 863 asukasta.
Aiheesta muualla

Kuvia tai muita tiedostoja aiheesta Quadri Wikimedia Commonsissa
Chietin maakunta
Altino | Archi | Ari | Arielli | Atessa | Bomba | Borrello | Bucchianico | Canosa Sannita | Carpineto Sinello | Carunchio | Casacanditella | Casalanguida | Casalbordino | Casalincontrada | Casoli | Castel Frentano | Castelguidone | Castiglione Messer Marino | Celenza sul Trigno | Chieti | Civitaluparella | Civitella Messer Raimondo | Colledimacine | Colledimezzo | Crecchio | Cupello | Dogliola | Fallo | Fara Filiorum Petri | Fara San Martino | Filetto | Fossacesia | Fraine | Francavilla al Mare | Fresagrandinaria | Frisa | Furci | Gamberale |  Gessopalena | Gissi | Giuliano Teatino | Guardiagrele | Guilmi | Lama dei Peligni | Lanciano | Lentella | Lettopalena | Liscia | Miglianico | Montazzoli | Montebello sul Sangro | Monteferrante | Montelapiano | Montenerodomo | Monteodorisio | Mozzagrogna | Orsogna | Ortona | Paglieta | Palena | Palmoli | Palombaro | Pennadomo | Pennapiedimonte | Perano | Pietraferrazzana | Pizzoferrato | Poggiofiorito | Pollutri | Pretoro | Quadri | Rapino | Ripa Teatina | Rocca San Giovanni | Roccamontepiano | Roccascalegna | Roccaspinalveti | Roio del Sangro | Rosello | San Buono | San Giovanni Lipioni | San Giovanni Teatino | San Martino sulla Marrucina | San Salvo | San Vito Chietino | Sant’Eusanio del Sangro | Santa Maria Imbaro | Scerni | Schiavi di Abruzzo | Taranta Peligna | Tollo | Torino di Sangro | Tornareccio | Torrebruna | Torrevecchia Teatina | Torricella Peligna | Treglio | Tufillo | Vacri | Vasto | Villa Santa Maria | Villalfonsina | Villamagna
Pärnänen

Pärnänen on suomalainen sukunimi, joka on muun muassa seuraavilla henkilöillä:
Aapo Pärnänen (1872–1955), kirjailija ja kansakoulunopettaja
August Pärnänen (1880–1946), filosofian tohtori, työväenopiston johtaja ja historiantutkija
Eevertti Pärnänen (1881–1958), pappi ja kirjailija
Inni Pärnänen (s. 1971), taiteilija ja muotoilija
Niilo Pärnänen, kirjailijanimenä Olli Karila (1897–1936), toimittaja ja kirjailija
Pekka Pärnänen (s. 1957), työtuomioistuimen presidentti
Väinö Pärnänen (1887–1957), kirjailija
Yrjö Pärnänen (1931–2009), jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Punanen Viesti

| Punanen Viesti |
| --- | --- |

Lehtityyppi:  vuosijulkaisu
Aihealue:  kulttuuri, työväenliike
Julkaisija:  Sosialistin kirjapaino-osuuskunta
Perustettu:  1907
Lakkautettu:  1922
Sitoutuneisuus:  SDP
Kotikunta:  Turku
Kotimaa:  Suomi
Ilmestymistiheys:  kerran vuodessa
Punanen Viesti : Sosialidemokratinen Kevätjulkaisu oli vuosina 1907–1922 ilmestynyt suomalainen sosialidemokraattinen kulttuurilehti. Työväenasian lisäksi se sisälsi muun muassa novelleja ja runoja. Lehdessä oli myös runsas kuvitus.
Historia

Punasen Viestin ensimmäinen numero ilmestyi Sosialistisen Aikakauslehden kustantamana Helsingissä, jonka jälkeen lehti siirtyi Turkuun. Vuosien 1908–1909 numeron julkaisi paikallinen työväenlehti Sosialisti ja vuodesta 1910 lähtien kustantajana toimi Sosialistin kirjapaino-osuuskunta. Lehteä julkaistiin yhteensä 15 numeroa, sillä sisällissodan jälkeisenä vuonna 1919 se ei ilmestynyt.
Punasen Viestin kirjoittajana toimivat lukuisat suomalaisen työväenliikkeen vaikuttajat, kuten Evert Eloranta, Eero Haapalainen, Väinö Hakkila, Otto Wille Kuusinen, Yrjö Mäkelin, Matti Paasivuori, Yrjö Sirola ja Hella Wuolijoki. Lisäksi lehdessä julkaistiin ulkomaisten kirjoittajien tekstejä. Kuvittajina toimivat muun muassa Edvin Lydén, Ragnar Ungern, Ola Fogelberg ja Ilmari Kaijala.
Vuoden 1918 numeroaan varten lehti tiedusteli 80:ltä suomalaiselta eri alojen taiteilijalta heidän näkemystään taiteen ja työväestön suhteesta, mutta sai vastauksen vain kymmeneltä. Vastanneiden joukossa olivat muun muassa kuvanveistäjä John Munsterhjelm sekä taidemaalarit Yrjö Ollila ja Santeri Salokivi.
Päätoimittajat

Vuosien 1907–1915 päätoimittajaa ei ole ilmoitettu.
Jussi Raitio (1916–1917)
Kalle Tähtelä (1918)
Edwin Wahlsten (1920)
E. O. Kotiranta (1921–1922)
Aiheesta muualla

Punanen Viesti -lehden numerot digitoituna Kansalliskirjasto.
Pääsiäisleipä

Saksalainen pääsiäisleipä
Pääsiäisleipä on leipää, jota syödään pääsiäisenä. Pääsiäisleipä tehdään vehnäjauhoista. Leipomoiden valmiit pääsiäislimput ovat yleensä makeita mausteisia sekaleipiä.